ระเบียบคณะกรรมการอัยการระเบียบคณะกรรมการอัยการว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้พ.ศ. ๒๕๕๕ โดยที่สำนักงานอัยการสูงสุดเป็นส่วนราชการที่เป็นอิสระในการบริหารงานบุคคลการงบประมาณ และการดำเนินการอื่น โดยมีอัยการสูงสุดเป็นผู้บังคับบัญชาและต้องรับผิดชอบในการปฏิบัติราชการของสำนักงานอัยการสูงสุดให้เกิดผลสัมฤทธิ์และเป็นไปตามเป้าหมายแนวทาง และแผนการปฏิบัติราชการของสำนักงานอัยการสูงสุดรวมทั้งควบคุมดูแลและรับผิดชอบการบริหารราชการให้เป็นไปตามกฎหมาย ระเบียบแบบแผนและประเพณีปฏิบัติของทางราชการและด้วยเหตุที่การปฏิบัติงานในพื้นที่พิเศษชายแดนภาคใต้มีความอ่อนไหวต่อการปฏิบัติหน้าที่ของสำนักงานอัยการในพื้นที่ดังกล่าวจึงจำเป็นอย่างยิ่งที่จะต้องมีการสร้างแรงจูงใจให้ข้าราชการฝ่ายอัยการซึ่งมีความรู้ความสามารถอยู่ปฏิบัติราชการอย่างต่อเนื่องเพื่อให้เกิดผลสัมฤทธิ์ในการปฏิบัติราชการและบรรลุพันธกิจด้านการอำนวยความยุติธรรมในทางอรรถคดี การรักษาผลประโยชน์ของรัฐและการคุ้มครองสิทธิเสรีภาพให้แก่ประชาชนในพื้นที่เสี่ยงภยันตรายจากสถานการณ์ความไม่สงบที่เกิดขึ้นอันเป็นการเสริมสร้างความเชื่อมั่นศรัทธาและประโยชน์สุขของประชาชนต่อการปฏิบัติราชการของสำนักงานอัยการสูงสุดจึงเป็นการสมควรกำหนดให้มีระเบียบคณะกรรมการอัยการ ว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้อาศัยอำนาจตามความในมาตรา ๓๐ (๔) แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓ คณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการอัยการ ว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เงินรางวัลตอบแทนพิเศษ หมายความว่าเงินค่าตอบแทนพิเศษที่สำนักงานอัยการสูงสุดจัดสรรให้แก่ข้าราชการฝ่ายอัยการซึ่งปฏิบัติราชการประจำในสำนักงานอัยการในพื้นที่พิเศษชายแดนภาคใต้สำนักงานอัยการ หมายความว่าสำนักงานอัยการในพื้นที่พิเศษชายแดนภาคใต้ข้าราชการ หมายความว่าข้าราชการฝ่ายอัยการตามกฎหมายว่าด้วยระเบียบข้าราชการฝ่ายอัยการซึ่งได้รับแต่งตั้งให้ดำรงตำแหน่งและปฏิบัติราชการประจำหรือได้รับคำสั่งให้ปฏิบัติราชการหรือช่วยราชการในลักษณะประจำในพื้นที่พิเศษชายแดนภาคใต้และให้หมายความรวมถึงข้าราชการฝ่ายอัยการสำนักงานคดีศาลสูงภาค ๙ที่ได้รับคำสั่งให้ไปปฏิบัติราชการในสำนักงานอัยการด้วยก.อ. หมายความว่าคณะกรรมการอัยการตามกฎหมายว่าด้วยระเบียบข้าราชการฝ่ายอัยการข้อ ๔ เพื่อสร้างแรงจูงใจแก่ข้าราชการในการปฏิบัติงานอย่างต่อเนื่องและเกิดผลสัมฤทธิ์ของงานให้ข้าราชการได้รับเงินรางวัลตอบแทนพิเศษตามรอบการประเมินจากเงินงบประมาณรายจ่ายของสำนักงานอัยการสูงสุดตามหลักเกณฑ์ที่กำหนดไว้ในระเบียบนี้อัตราเงินรางวัลตอบแทนพิเศษของข้าราชการ ให้เป็นไปตามบัญชีแนบท้ายระเบียบนี้ข้อ ๕ ให้สำนักงานอัยการสูงสุดดำเนินการดังต่อไปนี้เพื่อประโยชน์ในการปฏิบัติราชการ ในการอำนวยความยุติธรรมในทางอรรถคดีการรักษาผลประโยชน์ของรัฐ และการคุ้มครองสิทธิเสรีภาพให้แก่ประชาชนรวมทั้งการให้บริการที่มีคุณภาพแก่ประชาชนซึ่งอยู่ในพื้นที่ชายแดนภาคใต้(๑) ประกาศกำหนดสำนักงานอัยการในพื้นที่พิเศษชายแดนภาคใต้(๒)กำหนดหลักเกณฑ์การประเมินการบริหารราชการแบบมุ่งเน้นผลสัมฤทธิ์และหลักเกณฑ์การเบิกจ่ายเงินรางวัลตอบแทนพิเศษแก่ข้าราชการข้อ ๖[๒]ให้มีคณะทำงานประเมินการบริหารราชการแบบมุ่งเน้นผลสัมฤทธิ์เรียกโดยย่อว่า คปส. ประกอบด้วย(๑) ผู้ตรวจการอัยการที่ได้รับมอบหมายให้ตรวจราชการในสำนักงานอัยการภาค๙ เป็นหัวหน้าคณะทำงาน(๒) อธิบดีอัยการภาค ๙เป็นรองหัวหน้าคณะทำงาน(๓) อธิบดีอัยการสำนักงานคดีศาลสูงภาค๙ อธิบดีอัยการสำนักงานคดีแรงงานภาค ๙ อธิบดีอัยการสำนักงานคดีปกครองสงขลาอธิบดีอัยการสำนักงานคดีปราบปรามการทุจริตภาค ๙ เป็นคณะทำงาน(๔) อัยการพิเศษฝ่ายคดีศาลสูง ๑ภาค ๙ อัยการพิเศษฝ่ายคดีศาลสูง ๒ ภาค ๙ อัยการพิเศษฝ่ายคดีแพ่งภาค ๙อัยการพิเศษฝ่ายคุ้มครองสิทธิและช่วยเหลือทางกฎหมายภาค ๙ อัยการพิเศษฝ่ายคดีแรงงานภาค๙ เป็นคณะทำงาน(๕) อัยการพิเศษฝ่ายคดีอาญา ภาค ๙ที่มิได้ปฏิบัติงานในสำนักงานอัยการในพื้นที่พิเศษชายแดนภาคใต้ เป็นคณะทำงาน(๖) ผู้อำนวยการสำนักอำนวยการภาค ๙ เป็นคณะทำงานให้หัวหน้าคณะทำงานแต่งตั้งอัยการพิเศษฝ่ายตาม (๕) คนหนึ่งเป็นเลขานุการและอีกไม่เกินหนึ่งคนเป็นผู้ช่วยเลขานุการ และแต่งตั้งผู้อำนวยการตาม(๖) เป็นผู้ช่วยเลขานุการและข้าราชการธุรการ ในสำนักอำนวยการภาค ๙ อีกคนหนึ่งเป็นคณะทำงานและผู้ช่วยเลขานุการข้อ ๗ ให้ คปส.มีอำนาจหน้าที่ดังนี้(๑) ประเมินผลการปฏิบัติงานของสำนักงานอัยการในพื้นที่พิเศษชายแดนภาคใต้(๒) เสนอผลการประเมินตาม (๑)และเสนอการจัดสรรเงินรางวัลตอบแทนพิเศษต่ออัยการสูงสุดเพื่อพิจารณาอนุมัติ(๓)เสนอความเห็นต่ออัยการสูงสุดในการปรับปรุงหรือแก้ไขหลักเกณฑ์และวิธีการเกี่ยวกับการดำเนินการเพื่อให้เป็นไปตามระเบียบนี้(๔) ปฏิบัติหน้าที่อื่นใดตามระเบียบนี้และปฏิบัติหน้าที่อื่นใดตามที่อัยการสูงสุดมอบหมายข้อ ๘ ให้ คปส.ได้รับเบี้ยประชุมตามบัญชี ๔ ของระเบียบคณะกรรมการอัยการ ว่าด้วยเบี้ยประชุมกรรมการอนุกรรมการ การจ่ายเงินสมนาคุณและค่าตอบแทนบุคคลหรือคณะบุคคลข้อ ๙ ข้าราชการที่จะได้รับเงินรางวัลตอบแทนพิเศษจะต้องมีเวลาปฏิบัติหน้าที่ราชการในสำนักงานอัยการไม่น้อยกว่าสองในสามของระยะเวลาตามรอบการประเมินเว้นแต่ในกรณีที่ คปส. เห็นสมควรและอัยการสูงสุดพิจารณาอนุมัติห้ามมิให้จ่ายเงินรางวัลตอบแทนพิเศษแก่ข้าราชการที่ขาดราชการโดยไม่มีเหตุผลอันสมควรหรือละทิ้งหน้าที่ราชการในรอบการประเมินนั้นให้ผู้บังคับบัญชาตรวจสอบและแจ้งจำนวนวันปฏิบัติหน้าที่ราชการของข้าราชการตามวรรคหนึ่งและวรรคสองไปยัง คปส.เพื่อประกอบการพิจารณาให้ความเห็นในการจัดสรรเงินรางวัลตอบแทนพิเศษในแต่ละรอบการประเมินข้อ ๑๐ กรณีที่อัยการสูงสุดหรืออธิบดีอัยการภาค ๙ แล้วแต่กรณีมีคำสั่งให้ข้าราชการสำนักงานอัยการใดไปช่วยราชการในสำนักงานอัยการอีกแห่งหนึ่งให้ถือว่าข้าราชการผู้นั้นมีเวลาปฏิบัติหน้าที่ราชการในสำนักงานอัยการอย่างต่อเนื่องและมีสิทธิได้รับเงินรางวัลตอบแทนพิเศษตามรอบการประเมินที่ข้าราชการผู้นั้นอยู่ปฏิบัติราชการตามข้อ๙ข้อ ๑๑ ในกรณีที่ผู้บังคับบัญชาเห็นว่าข้าราชการผู้ใดไม่มีส่วนร่วมในการดำเนินการเพื่อให้เกิดผลสัมฤทธิ์ของงานหรือมีเหตุอื่นที่ผู้นั้นไม่สมควรจะได้รับการจัดสรรเงินรางวัลตอบแทนพิเศษตามระเบียบนี้ให้ผู้บังคับบัญชามีความเห็นตามลำดับชั้นถึงอธิบดีอัยการภาค ๙ หรืออธิบดีอัยการ แล้วแต่กรณีเพื่อเสนอ คปส. พิจารณาข้อ ๑๒ ให้เริ่มประเมินเพื่อจ่ายเงินรางวัลตอบแทนพิเศษตามระเบียบนี้ตั้งแต่วันที่ ๑ กรกฎาคม ๒๕๕๕ เป็นต้นไปข้อ ๑๓ ให้ ก.อ.มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ เว้นแต่ปัญหาว่าข้าราชการผู้ใดมีสิทธิได้รับเงินรางวัลตอบแทนพิเศษหรือไม่เพียงใด และจากสำนักงานอัยการใด ให้อัยการสูงสุดมีอำนาจวินิจฉัยข้อ ๑๔ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบ ข้อบังคับ ประกาศ หรือคำสั่งที่ขัดหรือแย้งกับระเบียบนี้ ให้ใช้ระเบียบนี้แทนประกาศณ วันที่ ๒๗ มีนาคม พ.ศ. ๒๕๕๕จุลสิงห์วสันตสิงห์อัยการสูงสุดประธานคณะกรรมการอัยการ[เอกสารแนบท้าย]๑.[๓]บัญชีอัตราเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้(ดูข้อมูลจากภาพกฎหมาย)ระเบียบคณะกรรมการอัยการว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้(ฉบับที่ ๒) พ.ศ. ๒๕๕๗[๔]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๕ การใดที่ คปส.ตามระเบียบคณะกรรมการอัยการว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้พ.ศ. ๒๕๕๕ ได้ดำเนินการไปก่อนระเบียบนี้ใช้บังคับเป็นอันใช้ได้ข้อ ๖ ให้ คปส.ตามระเบียบนี้ประเมินผลการปฏิบัติงานตามระเบียบคณะกรรมการอัยการว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้พ.ศ. ๒๕๕๕ ดังต่อไปนี้(๑) ประเมินผลการปฏิบัติงานของสำนักงานอัยการตามประกาศสำนักงานอัยการสูงสุดเรื่อง กำหนดสำนักงานอัยการในพื้นที่พิเศษชายแดนภาคใต้และประกาศสำนักงานอัยการสูงสุด เรื่อง กำหนดสำนักงานอัยการในพื้นที่พิเศษชายแดนภาคใต้ฉบับที่ ๒ ตั้งแต่วันที่ ๑ มกราคม ๒๕๕๗(๒) ประเมินผลการปฏิบัติงานของสำนักงานอัยการพิเศษฝ่ายคดีอาญา ๒ ภาค๙ ในรอบการประเมิน ระหว่างวันที่ ๑ ตุลาคม ถึงวันที่ ๓๑ ธันวาคม พ.ศ. ๒๕๕๖ข้อ ๗ ให้บัญชีอัตราเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้ตามข้อ ๔ มีผลใช้บังคับตั้งแต่วันที่ ๑ ตุลาคม พ.ศ. ๒๕๕๖ เป็นต้นไประเบียบคณะกรรมการอัยการว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้ (ฉบับที่ ๓) พ.ศ. ๒๕๖๐[๕]ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ในระหว่างที่ยังมิได้แต่งตั้งเลขานุการและผู้ช่วยเลขานุการตามข้อ 6 วรรคสองของระเบียบคณะกรรมการอัยการว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้พ.ศ. ๒๕๕๕ ซึ่งแก้ไขเพิ่มเติมโดยระเบียบนี้ ให้อัยการพิเศษฝ่ายคดีอาญา ๑ ภาค ๙และผู้อำนวยการสำนักอำนวยการภาค ๙ปฏิบัติหน้าที่เลขานุการและผู้ช่วยเลขานุการต่อไปจนกว่าจะมีการแต่งตั้งเลขานุการและผู้ช่วยเลขานุการตามระเบียบนี้ปริญสินีย์/จัดทำ๕ ตุลาคม ๒๕๐๖[๑] ราชกิจจานุเบกษาเล่ม ๑๒๙/ตอนที่ ๓๑ ก/หน้า ๒๒/๔ เมษายน ๒๕๕๕[๒] ข้อ ๖แก้ไขเพิ่มเติมโดยระเบียบคณะกรรมการอัยการว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้ (ฉบับที่ ๓) พ.ศ. ๒๕๖๐[๓] บัญชีอัตราเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้แก้ไขเพิ่มเติมโดยระเบียบคณะกรรมการอัยการว่าด้วยเงินรางวัลตอบแทนพิเศษเพื่อมุ่งเน้นผลสัมฤทธิ์ของสำนักงานอัยการในพื้นที่พิเศษชายแดนภาคใต้(ฉบับที่ ๒) พ.ศ. ๒๕๕๗[๔] ราชกิจจานุเบกษาเล่ม ๑๓๑/ตอนที่ ๓๒ ก/หน้า ๑๗/๑๗ มีนาคม ๒๕๕๗[๕] ราชกิจจานุเบกษาเล่ม ๑๓๔/ตอนที่ ๘๑ ก/หน้า ๔๔/๑๑ สิงหาคม ๒๕๖๐